เช็คด่วน! 5 สายการบินยกเลิกไฟท์เชียงใหม่-เชียงราย หวั่นอุบัติเหตุปล่อยโคมวันลอยกระทง
เช็คด่วน! 5 สายการบินยกเลิกไฟท์เชียงใหม่-เชียงราย หวั่นอุบัติเหตุปล่อยโคมยี่เป็งช่วงลอยกระทง
20 พ.ย. 2561

ผู้สื่อข่าวรายงานว่า น.อ.วิสูธ จันทนา ผู้อำนวยการท่าอากาศยานนานาชาติเชียงใหม่ เปิดเผยว่า หลังจากที่จังหวัดเชียงใหม่ประกาศการปล่อยโคมในช่วงเทศกาลลอยกระทง ทางท่าอากาศยานนานาชาติเชียงใหม่ ได้แจ้งให้สายการบินทั้งในประเทศและต่างประเทศได้รับทราบข้อมูล จึงมีสายการบินแจ้งขอยกเลิกเที่ยวบิน เลื่อนเวลาการบิน เพื่อลดความเสี่ยงที่อาจจะเกิดขึ้นได้หากมีโคมไฟ หรือโคมควัน ลอยเข้าไปติดในเครื่องยนต์
โดย มีสายการบินในประเทศที่แจ้งยกเลิกเที่ยวบินระหว่างวันที่ 24 -26 พ.ย. 58 ดังนี้ คือ สายการบินไทยแอร์เอเชีย ของบริษัท เอเชีย เอวิเอชั่น จำกัด (มหาชน) หรือ AAV เส้นทาง ดอนเมือง-เชียงใหม่-ดอนเมือง จำนวนเที่ยวบิน เข้า-ออก 24 เที่ยวบิน , เส้นทาง เชียงใหม่-ภูเก็ต-เชียงใหม่ จำนวนเที่ยวบิน 6 เที่ยวบิน, เส้นทาง เชียงใหม่-กระบี่-เชียงใหม่ 6 เที่ยวบิน
สายการบินไทยไลอ้อนแอร์ เส้นทาง ดอนเมือง-เชียงใหม่-ดอนเมือง จำนวน 6 เที่ยวบิน, สายการบินบางกอกแอร์เวย์ เส้นทางดอนเมือง-เชียงใหม่-ดอนเมือง จำนวน 8 เที่ยวบิน รวมเที่ยวบินที่แจ้งยกเลิก ณ วันที่ 16 พ.ย. 58 จำนวน 62 เที่ยวบิน ผู้โดยสารประมาณ 9,300 คน ขณะที่เปลี่ยนแปลงเวลาทำการบิน ระหว่างวันที่ 24-26 พ.ย. 58 เส้นทาง ดอนเมือง-เชียงใหม่-ดอนเมือง จำนวน 3 เที่ยวบิน
 
ขณะที่ บริษัท การบินไทย จำกัด(มหาชน) หรือ THAI ทำการปรับตารางการบินและยกเลิกบางเที่ยวบินในช่วงวันที่ 22-23 พฤศจิกายน 2561 และวันที่ 31 ธันวาคม 2561 โดยได้ยกเลิกเที่ยวบินเส้นทางไป-กลับ กรุงเทพฯ-เชียงใหม่ ระหว่างวันที่ 22-23 พฤศจิกายน 2561 และวันที่ 31 ธันวาคม 2561 ได้แก่ เที่ยวบินที่ ทีจี 120 เส้นทางกรุงเทพฯ-เชียงใหม่ วันที่ 22-23 พฤศจิกายน 2561 และวันที่ 31 ธันวาคม 2561 ,เที่ยวบินที่ ทีจี 121 เส้นทางเชียงใหม่-กรุงเทพฯ วันที่ 22-23 พฤศจิกายน 2561 และวันที่ 31 ธันวาคม 2561
ขณะที่ ปรับเปลี่ยนเวลาบิน ระหว่างวันที่ 22-23 พฤศจิกายน 2561 ดังนี้ เที่ยวบินที่ ทีจี 103 วันที่ 22 พฤศจิกายน 2561 เดิมออกจากเชียงใหม่ เวลา 10.05 น. ถึงกรุงเทพฯ เวลา 11.25 น. ปรับเปลี่ยนเวลาบินใหม่เป็น ออกจากเชียงใหม่ เวลา 09.55 น. ถึงกรุงเทพฯ เวลา 11.15 น. , เที่ยวบินที่ ทีจี 105 วันที่ 22 พฤศจิกายน 2561 เดิมออกจากเชียงใหม่ เวลา 10.40 น. ถึงกรุงเทพฯ เวลา 11.55 น. ปรับเปลี่ยนเวลาบินใหม่เป็น ออกจากเชียงใหม่ เวลา 12.05 น. ถึงกรุงเทพฯ เวลา 13.15 น.
อีกทั้ง เที่ยวบินที่ ทีจี 116 วันที่ 22-23 พฤศจิกายน 2561 และวันที่ 31 ธันวาคม 2561 เดิมออกจากกรุงเทพฯ เวลา 17.10 น. ถึงเชียงใหม่ เวลา 18.30 น. ปรับเปลี่ยนเวลาบินใหม่เป็น ออกจากกรุงเทพฯ เวลา 15.40 น. ถึงเชียงใหม่ เวลา 16.50 น. , เที่ยวบินที่ ทีจี 117 วันที่ 22-23 พฤศจิกายน 2561 เดิมออกจากเชียงใหม่ เวลา 19.20 น. ถึงกรุงเทพฯ เวลา 20.40 น. ปรับเปลี่ยนเวลาบินใหม่เป็น ออกจากเชียงใหม่ เวลา 17.50 น. ถึงกรุงเทพฯ เวลา 19.00 น.
ขณะที่ สายการบินไทยสมายล์ เส้นทาง ดอนเมือง-เชียงใหม่-ดอนเมือง จำนวน 6 เที่ยวบิน เส้นทางสุวรรณภูมิ –เชียงใหม่ 3 เที่ยวบิน , สายการบินบางกอกแอร์เวย์ เส้นทางสุวรรณภูมิ – เชียงใหม่ จำนวน 3 เที่ยวบิน
ด้าน สายการบินนกแอร์ ของบริษัท สายการบินนกแอร์ จำกัด (มหาชน) หรือ NOK เปลี่ยนแปลงเวลาทำการบินเส้นทางดอนเมือง-เชียงใหม่-ดอนเมือง จำนวน 4เที่ยวบิน และเส้นทาง เชียงใหม่-อุดรธานี-เชียงใหม่ จำนวน 2 เที่ยวบิน รวมเที่ยวบินที่เปลี่ยนแปลงเวลาทำการบินทั้งสิ้น 21 เที่ยวบิน จำนวนผู้โดยสารประมาณ 3,150 คน
นอกจากนี้ ท่าอากาศยานแม่ฟ้าหลวง เชียงราย ก็ได้ยกเลิกเที่ยวบินไปทั้งสิ้น 4 สายการบิน คือ สายการบินนกแอร์ ยกเลิก 1 เที่ยวบิน หลังเวลา 20.00 น.ตั้งแต่วันที่ 24 -25 พ.ย.58 โดยจะกลับมาบินตามปกติในวันที่ 26 พ.ย.58 ส่วนสายการบินไทยแอร์เอเชีย และบางกอกแอร์เวย์ จะยกเลิกเที่ยวบิน 1 เที่ยวบินหลังเวลา 20.00 น.ตั้งแต่วันที่ 24 – 26 พ.ย.58